Assassini

[thumb|upright=1.5|Magister [Muhammad III (magister Assassinorum)|Muḥammad III discipulis suis pharmacum praebet. Marcus Paulus, *Devisement du monde* (Bibliotheca Nationalis Francica MS Français 2810 f. 17r)]]
**Assassini** fuerunt secta sive divisio Siitarum Ismaelitarum, saeculo undecimo exeunte ab Ḥasan-i Ṣabbāḥ condita, quae duo fere saecula florebat. Assassinorum Iraniae arx principalis fuit Alamut. Assassini Syriae ducem *Senem* recognoverunt, quorum Rašīd al-Dīn Sinān celeberrimus est. Castella in Monte Libano possiderunt, inter quae Maṣyāf.

Nicetas Choniates, qui de vita et morte Conradi Montisferratensis disserit, sic de Assassinis refert:
:
:... a Chasio [i.e. Assassino] quodam occiditur. Gens autem Chasiorum suos principes ita vereri et observare, et in iussis eorum exsequendis adeo alacris esse dicitur, ut si tantum supercilio magistratus innuerit, statim de rupibus se praecipitent, in enses irruant, in undas desiliant, in ignem se coniiciant: et ad eos missi, quos eorum principes occisos volunt, ut hospites et amici adeunt, et, aut se habere quod eis dicant, aut legatos venire simulantes, saepe dominorum suorum adversarios pugionibus occidunt, nulla difficultatis et explorati supplicii ratione habita, etiamsi alterum non occiderint.

Idem Nicetas imperatorem Alexium Angelum anno 1200 ait auro oblato Assassinum quendam suasisse ut Rucratinum, sultanum Rumensem vel Iconiensem, trucidaret; Assassinum autem antequam id perfecisset captum esse.

## Magistri qui Alamut imperaverunt 
* 1090-1124 : Ḥasan-i Ṣabbāḥ
* 1124-1138 : Buzurgʾummīd
* 1138-1162 : Muḥammad ibn Buzurgʾummīd
* 1162-1166 : Ḥasan II
* 1166-1210 : Muḥammad II
* 1210-1221 : Ḥasan III
* 1221-1255 : Muḥammad III
* 1255-1256 : Ḥuršāh

## Rectores Assassinorum Syriae 
* Abū Muḥammad
* c. 1162-1192 : Rašīd al-Dīn Sinān

## Assassinati 
* 1152 : Raimundus II (comes Tripolitanus)
* 1192 : Conradus I (rex Hierosolymitanus)

## Fontes 
* *Haft bāb-i Bābā Sayyid-nā*
* Gualterus Map, *De nugis curialium* 1.22
* Guillelmus Tyrensis, *Historia rerum in partibus transmarinis gestarum* 20.31

## Notae 

## Bibliographia 
* Frank M. Chambers, "The Troubadours and the Assassins" in *Modern Language Notes* vol. 64 (1949) pp. 245-251
* Farhad Daftary, ''The Isma'ilis: their history and doctrines*. Cantabirgiae: Cambridge University Press, 1990. ISBN 0-521-37019-1
* Farhad Daftary, *The Assassin Legends: myths of the Ismailis*. Londinii: I. B. Tauris, 1995. ISBN 1-85043-950-8
* Marshall G. S. Hodgson, *The Order of Assassins: the struggle of the early Nizârî Ismâ'îlîs against the Islamic world*. Hagae Comitum: Mouton, 1955
* W. Ivanow, "Ismailitica 1 and 2" in *Memoirs of the Asiatic Society of Bengal* vol. 18 (922) pp.1-76
* Bernard Lewis, *The Assassins: a radical sect in Islam*. Londinii: Weidenfeld & Nicolson, 1967
* Bernard Lewis, "The Ismailites and the Assassins" in  vol. 1 pp. 99-133
* Bernard Lewis, "Saladin and the Assassins" in *Bulletin of the School of Oriental and African Studies* vol. 15 (1953) pp. 239-245
* Bernard Lewis, "Sources for the History of the Syrian Assassins" in *Speculum* vol. 27 (1952) pp. 475-489
* Bernard Lewis, "Three Biographies from Kamāl al-Dīn" in *Fuad Köprülü Armaǧanı* (Constantinopoli, 1953) p. 336 ff.
* C. E. Nowell, "The Old Man of the Mountain" in *Speculum* vol. 22 (1948) pp. 497-519
* Peter Willey, *Eagle's Nest: Ismaili castles in Iran and Syria''. Londinii: I. B. Tauris, 2005. ISBN 978-1-85043-464-1 

!